Exqrch/javanese-Komodo-pixelgpt huggingface dataset:
Dipunwiwiti saking wontenipun video klip ing stasiun televisi nalika samanten (MTV Indonesia ing wekdal punika taksih dados "pérangan" saking Antv) saking lagu ing album ingkang kapisan, "Wa...lah", kelompok musik punika dipunsebat mawi aliran rock alternatif
Nalika nembé kadamel, personil Netral namung wonten tiga, inggih punika: Nanging sapunika posisi drummer lan gitaris sampun dipun-gantos déning Eno Gitara Ryanto (Eno) lan Christopher Bollemeyer (Coki)
Namung Bagus kemawon ingkang taksih "bertahan" ngantos dumugi sapunika
Sapunika Netral sampun gantos label dhateng Kancut Records, satunggalipun label independen, ingkang dipundamel déning Bagus lan Eno piyambak
Wiwitanipun, Netral ngagem aliran musik saking grup manca nagari kados Nirvana, Sex Pistols, Sonic Youth, The Cure, lan sanèsipun
Netral ugi pentas ing sekolah-sekolah ugi universitas-universitas ing Jabotabek
Gaya lan atraksi Netral ing panggung saged damel Netral dipunremeni déning rumaja, kalebet rumaja manca nagari ingkang sekolah ing Jakarta Internasional School (JIS), ingkang salajengipun damel grup Netral asring dipunaturi ngisi acara rutin sekolah wau
D'Bagindas D'Bagindas inggih punika satunggalipun grup musik saking Indonesia ingkang anggotanipun Dian Purnama utawi Tile, Dandy, Michael Christian utawi Mike, lan Beny Rianto utawi Bian
Band punika dipunwiwiti saking idenipun Tile ingkang nembé mireng lagu ingkang dipunripta déning Mike ingkang dipuanggep Tile minangka lagu ingkang brilian
Awit saking punika, kekalihipun lajeng ngejak Dandy kanggé damel grup band énggal, sanajan kedah gantos aliran saking band aliran metal dados pop melayu
Mike, ingkang ngripta lagu lan nyobi dados vokalisipun ngraos boten saged nyanyikaken lagu kasebat kanthi saé lan lajeng nyobi mados vokalis kanggé grup band-ipun
Saking punika, lajeng kepanggih kaliyan Bian, ingkang asalipun saking Malang, ingkang dipundaulat minangka vokalis kanthi karakter vokal dangdut
Kangge album ingkang kapisan, D'Bagindas nyamektakaken 12 lagu, kanthi lagu "Apa yang Terjadi" ingkang dipunpendhet minangka singel ingkang kapisan
Band punika ngusung lan nggabungaken aliran-aliran musik kados dangdut, keroncong, blues, lan country
Video klip kanggé singel ingkang kapisan dipunsutradarai déning Abimael Gandy kanthi "setting" griya susun Tanah Abang
Sasampunipun sukses kanthi singel ingkang kapisan, D'Bagindas lajeng ngliris singel nomer kalih kanthi irah-irahan "Cinta"
D'Bagindas pikantuk kanugrahan minangka grup pop melayu ingkang saé piyambak ing adicara Anugerah Musik Indonesia (AMI) Awards taun 2011 kanthi lagu "Cinta"
Naif (grup musik) Naif inggih punika grup musik saking Indonesia ingkang dumadi ing tanggal 22 Oktober 1995 ing Jakarta
Wiwitanipun Naif kapérang saking anggota Emil (Mohammad Amil Hussein, bass), David (David Bayu Danang Jaya, vokal), Jarwo (Fajar Endra Taruna, gitar), lan Pepeng (Franki Indrasmoro Sumbodo, drum) sarta Chandra (keyboard)
Taun 2003, Candra medal saking grup punika amargi badhé ngembangaken karieripun piyambak manut kaliyan babagan akademisipun
Band punika dados amargi asringipun mahasiswa Institut Kesenian Jakarta (IKJ) kempalan damel tugas kuliyah
Nanging boten damel tugas malah gladhèn band
Kanthi posisi David ing vokal, Jarwo ing gitar, Chandra ing keyboard, Emil ing bass, lan Pepeng ing drum, lajeng wiwit aktif ngisi acara ing kampus IKJ
Nama Naif dipunpendhet saking panyaruwe satunggalipun kanca, Dodot, ingkang mbiji lagu-lagunipun katingal prasaja kemawon, nanging tetep gadhah "isi" lan harmonis
Sanèsipun punika, tembung "Naif" ugi gampil dipuneling-eling
Taun 1996, Naif nawakaken demo kaset ingkang sampun dipundamel dhateng Bulletin (PT
Indo Semar Sakti) ingkang gadhah rencana badhé ngliris satunggal album komplikasi
Perusahaan kasebat malah nawakaken badhé ndamelaken rekaman piyambak kanggé Naif
Pungkasanipun Naif mlebet dapur rekaman lan kasil damel album "NAIF" (1998) kanthi "Mobil Balap" minangka lagu andhalanipun
Ing taun ingkang sami Naif damel album ingkang nomer kalih, "JANGAN TERLALU NAIF" (1998), lan album ingkang kaping tiga "Titik Cerah"(2002)
Drive Drive yaiku grup musik saka Jakarta, Indonésia kang digawé nalika taun 2003
Anggota band iki yaiku Sukarno Suryo Bawono, Ilhamsyah Dyego Pratama, lan Saleh Budi Raharjo
Album kang sepisanan yaiku "Esok Lebih Baik" kang digawé nalika taun 2007 kanthi lagu andalan "Tak Terbalas" lan "Bersama Bintang" kang uga dadi "soundtrack" sinétron Candy
Drive diwangun nalika taun 2003 kanthi jeneng Flow kang anggotané Nivel (vokal), Budi (gitar), Eko (bass), lan Richard (drum)
Nanging sawisé Nivel mundur saka Flow, Richard banjur metu, pungkasané drive nemu Abun ing posisi vokalis
Sawisé iku banjur Adi dadi drummer ing grup band iki
Ing pungkasan taun 2003, Eko resmi mundur saka Flow awit direkrut dadi "Sound Engineneer" ing Aquarius Musikindo lan posisiné digantekake karo Irwan (bass)
Ing taun 2005 Anji (vokal, kang saiki dadi solois) banjur dadi vokalis Drive
Ing taun iku jeneng flow resmi diganti dadi Drive
Sawisé ditinggal Anji, Drive lan manajemene banjur nganakaké audhisi kanggo nggantekaké posisi Anji
Calon vokalis Drive kang anyar yaiku vokalis jebolan The Titans yaiku kang jenengé Rizki Abdul Rahman
Nanging kibordis The Titans kang jenengé Andika nolak yèn vokalisé tampil bareng Drive.
Erdian Aji Prihartanto Erdian Aji Prihartanto kondhang kanthi jeneng Anji (#ALIH)
Anji iku salah sijiné penyanyi kang asalé saka Indonesia
Anji tau mèlu lomba nyanyi ing TVRI
Nalika iku umuré lagi 8 taun
Anji tau trauma ngeband amarga kanca-kancané ngeband nalika SMP lan SMA mati amarga narkoba
Anji wiwit lumebu band manèh nalika kuliyah ing Fakultas China Sastra Universitas Indonesia kanthi ngadegaké Yuck Fou
Anji éntuk formasi dadi bassis ing band iku
Nalika taun 2008, Anji tau pacaran karo finalis Indonesian Idol, Rini Wulandari
Nanging gayutan iki ora awet suwé
Anji ngaku yèn dhèwèké iki bapak biologisé Leticia Charlotte Agraciana Joseph, anaké aktris kang jenengé Sheila Marcia Joseph
Iki diakoni lan diterangaké ing acara "OBSESI" kang didiyaraké ing salah sijiné stasiun tivi swasta ya iku Global TV
Sawisé iku Anji pacaran karo Wina Natalia
Sawsié resmi metu saka Drive, band kang nggawé jenengé misusur, Anji banjur nggawé single kang judhulé "Ternyata Cinta" gubahan Padi
Anji metu saka drive amarga nduwé masalah karo manajemen drive.
Rini Wulandari Rini Wulandari luwih akrab diundang kanthi jeneng Rini utawa Rini Idol (#ALIH)
Rinni Wulandari iku pamenang Indonesian Idol 4 nalika taun (2007)
Bakat nyanyi Rinni Wulandari wis katon nalika Rinni Wulandari isih cilik
Bakat iku diturunke saka ibuné
Ibuné iku penyanyi jazz lan uga vokalis grup band kang jenengé Quintana
Nalika isih sekolah SMP, Rinni Wulandari nggabung karo Quintana Band lan kerep dadi "backing vocal" artis-artis kang misuwur, kaya ta Keith Martin
Rinni Wulandari iku anak kang pungkasan saka sadulur kang cacahé papat
Rinni Wulandari uga duwé prestasi dadi juwara kelas
Rinicious uga jeneng kanggo fans Rinni Wulandari
Nalika pungkasan taun 2007, Rini nggawé album kang sepisanan kang judhulé "Aku Tetap Milikmu"
Album iki isiné lagu kang cacahé sepuluh
Saka album iki kang dadi single kang sepisanan ya iku lagu kang judhulé "Aku Tetap Milikmu"
Sawisé iku lagu kang nomer loro ya iku, "Aku Bukan Boneka"
Saiki Rinni Wulandari lagi waé nggawé single kang paling anyar kang judhule "Overprotective"
Lagu iki digawé karo Ade Domino
Nalika Rinni Wulandari ketemu Anji kang dadi salah sijiné personil Drive nalika sasi November taun 2007, leloroné banjur cerak
Nalika wiwitan Januari taun 2008, Anji lan Rinni Wulandari resmi pacaran
Nanging Rinni Wulandari lan Anji banjur putus nalika pertengahan taun 2009
Nanging pungkasané sadurungé pasa leloroné banjur pacaran manèh
Kabar kang nerangaké yèn Anji dadi anak saka bayi kang dilairaké artis Sheila Marcia nggawé leloroné putus.
Ferry Salim Ferry Salim (#ALIH)
Ferry ya iku salah sijiné juru main filem lan sinétron Indonesia
Jenengé misuwur nalika dadi bintang filem kang judhulé Ca Bau Kan
Kawiwitan saka dadi modhèl nalika SMA, saiki Ferry wis main ing sinétron kang cacahé punjul 20 lan filem kang cacahé loro ya iku (Ca Bau Kan lan Koper)
Sanajan wiwit SMA, Ferry wis urip cerak karo donyaning modhel nanging Ferry bisa nutugaké pendhidhikaké
Ferry malah éntuk gelar sarjana ékonomi
Ing akir taun 1990 Ferry nutugaké sekolah ing Amérika Sarékat
Sawisé bali saka Amérika Sarékat, Ferry banjur dadi modhél
Nalika taun 2004 Ferry Salim dipilih UNICEF (United Nations Children's Fund) dadi dhuta nasional kanggo Indonesia
Sawisé dadi dhuta UNICEF, Ferry Salim saiki sibuk karo urusan imunisasi, kaséhatan balita lan mbiyantu UNICEF ing kagiyatan-kagiyatan lan panggonan kaya ta toko UNICEF (dibukak Dhésèmber 2005) kang adol warna-warna prodhuk UNICEF kaya ta kertas surat, amplop, piranti tulis, lan bonékah
Kabèh asil dodolan prodhuk iku diwenenhaké kanggo anak-anak Indonésia
Ferry Salim nikah karo Merry Prakasa, kenya kang wis dipacari suwéné 10 taun
Ferry nikah nalika taun 1995
Saka pernikahané iki Ferry nduwé anak kang cacahé loro ya iku Brandon Nicholas Salim lan Brenda Nabila Salim.
Ulfa Dwiyanti Ulfa Dwiyanti (#ALIH)
Ulfa Dwiyanti iku presenter lan pelawak ing donyaning hiburan Indonesia
Sawisé miwiti karire dadi penyiar radio, wong wadon kang nduwé dedeg 152 cm iki misuwur dadi kanca rakete Eko Patrio lan Taufik Savalas
Ulfa Dwiyanti wis pegatan karo bojoné kang nomer telu kang jenengé Muhammad Abdul Hakim, SH, wong lanang kang asalé saka Padang, Sumatera Barat nalika tanggal 4 Dhésèmber 2006
Ulfa Dwiyanti dinikahi karo Abdul Hakim nalika tanggal 19 September 2003 kapungkur ing Pondok Pesantren Suryalaya, Pagerageung, Tasikmalaya
Pernikahan iki ing ngarepé guru besar Abah Anom lan kulawarga saka pengantin leloroné
Nanging leloroné banjur pegatan
Sadurungé Ulfa Dwiyanti wis tau nikah karo Dhanny Indrianto
Nanging pernikahané karo wong lanang kang duwé profesi dadi wartawan iku uga cerai
Nalika tanggal 6 Fèbruari 2000, Ulfa Dwiyanti nikah manèh karo wong lanang kang asalé saka Walanda kang jenengé Klaas Poll Jr., kang ganti jeneng dadi Muhammad Ikhlas Poll Jr
Nanging leloroné uga cerai nalika sasi Dhésèmber 2001 ing Pengadilan Agama Jakarta Selatan.
Airbrush Airbrush ya iku cara ngelukis kanthi migunnakake udara tekanan ndhuwur kanggo nyemprotake cat kaya ta (kanvas,mobil, motor, témbok lan wangun liyané kang bisa digawé médhia lukis.Teknik airbrush migunakaké piranti utawa piranti mirunggan kang duwé mata pena kanthi ukuran kang warna-warna kanggo kasilake jinis semprotan kang dipinggini,wiwit saka titik tumuju kang liyané
Ing jaman pra sajarah manungsa purba wiwiti ngolah rasa estetikanné kanthi nerjemahake daya imajinasi kang ana ing sajeroning pikiran kanggo orek-orek lan ngambar kanthi saderhana.Semanauga kapisanan kang wiwiti ngelukis airbrush ing taun 1876 déning panjenengané Francis Edgar Stanley saka Newton Massachusetts
Surat Al Lail Surah Al-Lail (basa Arab:, "al-Layl", "Wengi") iku surat angka 92 sajeroning al-Qur'an
Surat iki dumadi saka 21 ayat, éwoning surat Makkiyah, diudhunaké sawisé Surah Al-A’la
Surat iki dijenengaké Al Lail (wengi), dijupuk saka tembung Al Lail sing ana ing ayat pisanan surat iki.
Aalborg Aalborg utawa Ålborg iku kutha ing Jutlandia, Dhènemarken
Aalborg iku kutha gedhé dhéwé kaping papat ing Dhènemarken kanthi sing ndunungi watara 121.549 (2004)
Kuthamadya Aalborg sing ndunungi 163.228 (2005)
Aalborg iku tlatah asal Viking
Kutha iki misuwur amarga pabrik semèné - Aalborg Portland - uga amarga "schnaps"-é, kaya ta uga De Danske Spritfabrikker sing diyasa taun 1881 déning C.F
Antwerpen #ALIH Antwerpen (basa Inggris: "Antwerp", basa Prancis: "Anvers") iku siji "gemeente" ing Provinsi Antwerpen (lan ibukuthané), ing Flandria, salah siji saka telu entitas pulitik ing Bèlgi
Nalika tanggal 1 Januari 2004 Antwerpen duwé total sing ndunungi 455.148 jiwa (222.395 lanang lan 232.753 wadon)
Wewengkon totalé 204,51 km² kanthi kapadhetan sing ndunungi 2.225,51 jiwa/km².
Erfurt Erfurt (ˈɛɐ̯fʊɐ̯t) iku kutha krajan praja Jerman Thüringen kanthi sing ndunungi watara 200.000 jiwa
Erfurt wujud kuta gedhé dhéwé sing ana ing pusat Jerman, panggonané 100 km ing kidul-kulon Leipzig, 150 km ing lor Nürnberg, lan 180 km ing kidul-wétan Hannover
Papan Anggegana Erfurt bisa ditekani kanthi montor mabur saka München
Erfurt ana ing pérangan kidul Thüringer Becken, ing lembah kali Gera - anak kali Unsrut - sing wiyar
Ing kidul, Erfurt dikupengi déning alas mawa bukit-bukit Steigerwald.
Da Nang Da Nang (basa Vietnam: "Đà Nẵng") iku sawijining kutha otonom ing Provinsi Da Nang (lan kutha krajané), ing Nam Trung Bo, salah siji saka telung entitas pulitik ing Vietnam
Nalika tanggal 1 Januari 2009 Da Nang duwé total sing ndunungi 887.070 jiwa
Wewengkon totalé 1256 km² kanthi kapadhetan sing ndunungi 599,51 jiwa/km²
Tembung "Đà Nẵng" kajupuk saka basa Campa "Da Nak" sing tegesé asupan kali.
Surat Adz Dzaariyat Surat Adz Dzariyat (Arab: ,"Angin Kang Maburake") iku surat angka 51 ing jero al-Qur'an
Surat iki kagolong surat Makkiyah kang cacahé ana 60 ayat
Dijenengi Adz Dzariyat kang nduwéi teges angin kang maburake dijupuk saka tembung Adz dzariyat kang ana ing ayat pisanan ing surat iki.
Rasyid Ridha Muhammad Rashid Rida (Arab: ‎‎ ya iku murid Muhammad Abdullah kang paling cedhak
Rasyid Ridha lair taun 1865 ing Al-Qalamun, sawijining dhusun ing Libanon,ora adoh saka Tripoli (Suriah)
Dhèwèké saka keturunan Al-Husan, ya iku Husain bin Ali Abi Thalib mula amarga iku dhèwèké nganggo gelar “Al-Sayyid” ing ngarep jenenge
Dhèwèké lair ing lan gedhé ing lingkungan "beragama" lan "kajèn"
Nalika cilik, dhèwèké lumebu ing Madrasah Tradisional ing Al-Qalaman kanggo sinau nulis, ngitung, lan maca Al-Qur’an
Taun 1882, dhèwèké lumebu ing al-Madrasah al-Watinah al-Islamiah (sekolah nasional Islam) ing Tripoli
Ing Madrasah iki, saliyané basa Arab, uga diwulangake basa Turki lan Prancis lan saliyané kawruh-kawruh agama uga kawruh-kawruh modhèren
Sekolah iki didhegake déning al-Syaikh Husain al-Jisr, sawijining ulama Islam kang diprabawai déning ide-ide modhèren
Ing jaman iku, sekolah-sekolah missi Kristen wis wiwit ana ing Suriah lan akèh narik kawigaten wong tuwo kanggo nglebokaké anak-anaké
Rasyid Ridha neruske sekolahé ing sawijining satu sekolah agama ing Tripoli, nanging nalika iku gegayutan karo al-Syaikh Husain al-Jisr isih lumaku terus lan guru iki kang dadi pembimbing kanggo dhèwèké
Banjur dhèwèké akèh diprabawai ide-ide Jamaluddin al-Afghani lan Muhammad Abdullah saka kalawarta al-Urwah al-Mustqa, dhèwèké niyat mèlu al-Afghani ing Istambul nanging niyat iku ora kaleksanan, nalika Muhammad Abduh ana ing pembuangan ing Beirut, dhèwèké éntuk kesempatan ketemu lan omong-omongan karo murid-murid al-Afghani kang paling cedhak iki saéngga ninggal kesan apik
Jiwane wis keprabawa déning pamikir-pamikir saka al-Syekh Husain al-Jisr lan kang banjur dikembangake déning ide-ide al-Afghani lan Muhammad Abduh
Saliyané nyinaoni kawruh lan ide modhèren, Rasyid Ridha uga usul marang guruné supaya nerbitake kalawarta kang bakal nyiarke ide-ide lan pemikirane dhèwèké
Banjur guru lan murid iki nerbitake kalawarta kang banget kaloka, ya iku kalawarta Al-Manar
Penerbitan kalawarta iki kanggo nglanjutake misi kalawarta sadurungé, Al-Urwah Al-Wusqa
Antara liya, nyebarake ide-ide pembaharuan ing babagan agama, sosial, lan ékonomi; majokake umat Islam lan jernihke ajaran Islam saka paham kang nyimpang; sarta nggugah semangat persatuan umat Islam sajeroning ngadhepi intervensi saka jaba
Sawisé nerbitke kalawarta Al-Manar, Rasyid Ridha uga aktif nulis lan ngarang buku lan kitab
Saka kuliah tapsir ing Universitas Al-Azhar, Rasyid Ridha kerep nyathet ide-ide anyar kang muncul sajeroning kuliah saka Muhammad Abduh
Banjur cathetan iku disusun kanthi sistematis lan diserahke marang grune kanggo detliti manèh kanggo banjur diterbitke kalawarta Al-Manar
Kumpulan tulisan ngenani kang ana ing kalawarta Al-Manar iki banjur didadèkaké buku, ya iku Tapsir Al-Manar
Pembaruan Babagan Wiyata lan Pulitik
Ide-ide pembaharuan wigati saka Rasyid Ridha, antarané, ing babagan agama, pendhidhikan, lan pulitik
Ing babagan agama, Rasyid Ridha ngomong manawaa umat Islam lemah amarga ora padha ngamalke ajaran-ajaran Islam kang murni kaya kang dipraktekake ing jaman Rasulullah SAW lan para sahabat
Nanging ajaran-ajaran kang nyimpang lan luwih akèh campur karo bid'ah lan khurafat
Dhèwèké negesake manawa umat Islam péngin maju, mula kudu nyekel tenanan marang Alquran lan Sunah
Ing babagan pendhidhikan, pendhapate Rasyid Ridha umatIslam bakal maju manawa ngwasai babagan iki
Mula dhèwèké ngimbau lan ndorong umat Islam kanggo migunakaké bandhane kanggo pangyasa lembaga-lembaga pendhidhikan.
Dhèwèké uga ngadegaké sekolah ing Kairo taun 1912 kang dijenengi Madrasah Ad-Da’wah wa Al-Irsyad
Ing babagan pulitik, Rasyid Ridha ketarik dekaro ide Ukhuwah Islamiyah (paseduluran Islam)
Amarga dhèwèké ndeleng akèh kang njalari kemunduran Islam, antarané amarga perpecahan ing kalangane dhéwé
Mula dhèwèké ngongkon umat Islam supaya ing ngisore siji keyakinan, siji sistem moral, siji sistem pendhidhikan, lan tunduk ing siji sistem ukum ing siji kekuasaan kang béntuke nagara
Nagara kang dikarepake ya iku khilafah (kekhalifahan) kaya jamane Al-khulafa ar-Rasyidin
Dhèwèké nganjurake pembéntukan organisasi Al-jami’ah al-Islamiyah (Persatuan Umat Islam) ing sangisore khalifah
Prabawa pamikir Rasyid Ridha lan pemikir liyané tumuwuh ing donya-donya Islam, kalebu Indonésia
Akèh ulama kang kapincut kanggo maca kalawarta Al-Manar lan ngembangaké ide saka Rasyid Ridha
Dhèwèké séda ing Agustus 1935.
Relief Rèlièf yaiku seni tatah utawa ukir 3-dhimènsi kang digawé saka watu, kayu, lan waja
Wujud ukiran racaké ana ing bangunan candhi, kuil, monumèn, lan tlatah sajarah kuna
Ing Indonésia, rèlièf bisa temoni ana ing Borobudur kang dumadi ing gambaran panguripan sang Budha uga ajaran-ajaranné
Ing Éropa, ukiran kang ana ing yasan kuil kuna Parthenon bisa dianggo paninggalan sajarah Yunani
Ing basa Indonésia artiné "peninggian" (pandhuwuran) kanthi teges kadudukan kang luwih dhuwur tinimbang latar mburi, amarga misuwur karan jeneng relief kang tumuju ing latar mburi
Martha Tilaar Martha Tilaar (miyos ing Kebumen, Jawa Tengah, 4 September 1937) inggih punika salah satunggaling wanita ingkang dados pengusaha sukses ing jagad bisnis kosmètik lan jamu tradhisional
"Mèrk" dagangipun anama Sariayu
Panjenenganipun dhaup palakarami kaliyan Prof
H.A.R Tilaar lan patutan sekawan inggih punika, Bryan Emil Tilaar, Pinkan Tilaar, Wulan Tilaar,lan Kilala Tilaar
Nalika taksih timur, Martha kuliah wonten ing jurusan sajarah, IKIP Negeri Jakarta
Panjenenganipun lulus taun 1962 lajeng ngasta wulangan sajarah
Ibunipun Martha tansah ngèmutaken bilih minangka guru, Martha kedah katon saé wonten sangajenging murid-murid.
Salajengipun Martha dipunpeksa déning ibunipun supados ndhèrèk les dandan
Wekdal samanten panjenenganipun ngangsu kawruh kaliyan Titi Purwosoenoe
Wiwit saking punika, Martha Tilaar tresna dhumateng jagading dandan
Martha ugi naté sinau wonten ing "Academy of Beauty Culture", Bloomington, Indiana, Amérikah Sarékat nalika ndherèkaken garwa "tugas belajar"
Martha ugi naté dados "salesgirl" produk kosmetik "Avon"
Wanita ingkang pikantuk gelar Dhoktor Kormatan ("Honoris Causa") wonten ing babagan "Fashion and Artistry" saking "World University Tuscon", Arizona, Amérikah Sarékat taun 1984 punika miwiti bisnis saking nol
Tanggal 3 Januari 1970,Martha ndamel salon ing garasi dalemipun tiyang sepuhipun Martha ing Menteng, Jakarta
Salon punika dipuntengeri "Martha Salon"
Salon punika minangka cikal bakaling tuwuhing Sariayu Martha Tilaar.
Sasando Sasando ya iku piranti musik tradhisional saka Rote kang bisa ngasilaké swara kombinasi saka piranti musik liyané ya iku harpa, piano, lan gitar
Sasando nggabung telung piranti musik ing sajeroning sawijining ritmus, mélodi, lan bas
Dadi sanajan piranti musik tradhisional, "universalitas" sasando bisa ing sakabehané
Wujudé sasando memper karo perangkat musik petik liyané kaya ta gitar, piyul, lan kecapi
Pérangan utama sasando awujud tabung dawa kang padatan digawé saka pring
Pérangan tengahe, mlungker saka ndhuwur mengisor diwènèhi ganjelan supaya senar-senar kang dipenthang ing tabung bisa ana jaganane
Ganjelan-ganjelan iki bisa ngasilaké nada kang bedha ing saben-saben ungeling senar
Tabung sasando diglethakake sajeroning wadhah kang digawé saka anyaman godhong lontar kang digawé kaya kipas
Wadhah iki minangka papan resonansi sasando
Sasando nduwé senar kang akèh
Sasando kang nduwé senar cacahé 28 diarani Sasando Engkel
Déné sasando kang cacahé senar 56 (ana uga kang 84 senar) diarani Sasando Dobel
Cara ngunekake sasando iku kaya déné gitar ya iku dipetik
Sasando diunekake nganggo tangan loro, kiwa manengen lan tengen mangiwa
Tangan kiwa kanggo ngungelake melodi lan bass, déné kang tengen kanggo ngungelake akord
Saiki, sasando wis akèh dimodifikasi wujudé miturut kapreluane.
Galbitang Galbitang ya iku jinis tang (sup) ing masakan Korea kang digawé saka sup godhogan balung iga sapi
Sup iki uga dikenal minangka galbitguk lan cara memasake rada padha karo masakan jangguk (sup kecap), gomguk (sup daging) dan malgeunjangguk (sup kecap bening)
Bahan-bahan kang digunakakake ya iku balung iga sapi (galbi) kang dikethok cilik-cilik kira-kira 5 nganti 6 cm banjur digodhog bareng kuah lan diwenehisaus kecap
Sawise daging empuk lan ngasilake kaldu, banjur ditambahi bawang kang wis diajurake
Jaman biyèn masakan galbitang kanggo suguhan tamu, nanging saiki disajekake ing restoran-restoran minangka gantine masakan mi.
Teluk Haifa Lempongan Haifa (#ALIH‎ , "Mifratz Haifa") iku lempongan cilik ing pasisir Sagara Mediterania ing Israèl sisih lor
Lempongan Haifa iku siji-sijiné plabuhan alami ing Sagara Mediterania
Lempongan iki dikubengi sungapan Kali Kishon, kutha Haifa lan Acre
Ing taun 1920an, ssawetara kibbutzim dibangun ing padunungan Bat Galim ing saubengé Lempongan Haifa nganggo béya saka anggaran Mandhat Inggris ing Palestina
amarga tlatah Palestina kakurangan plabuhan kanthi fasilitas modhèren.
Gangjeong Gangjeong (강정) ya iku jinis roti tradhisional kas Koréa (hangwa) kang digawé saka beras ketan kanthi wujud lan ukuran kang béda-béda
Gangjeong disajekake déning wong Koréa ing acara-acara wigati kaya ta acara kawinan, upacara ritual, lan festival taun anyar Seollal
Prosès gawéne roti iki diwiwiti saka bahan utama ya iku beras ketan, dideplok nganti alus lan divampur karo banyu, saéngga dadi adonan
Banjur bahan iki dikethok cilik-cilik seukuran driji tangan, dipepe lan digoreng nganggo lenga
Sawisé mateng, roti-roi mau dilabur sirup ragi lan glepung kang digawé saka campuran wwiji wijen, kedelai, kacang cemara, pollen lan glepung beras.
Mandhat Inggris ing Palestina Mandhat Inggris ing Palestina, uga ditepungi minangka iku sawijining mandhat PBB tumrap administrasi (papréntahan) ing Palestina a, kang rancangané disetujoni déning Dhéwan PBB ing tanggal 24 July 1922 lan lumaku wiwit tanggal 26 September 1923
Dhokumèn iki dhedhasar prinsip-prinsip kang kawedhar ing pasal 22 saka konsèp Covenant of the League of Nations lan (Résolusi San Remo tanggal 25 April 1920 (paska Perang Donya I
Mandhat iki ngresmèkaké kakuwasan Inggris ing tlatah kidul saka Ottoman Syria saka taun 1923 nganti taun 1948.
Gangjin Gangjin (강진군) ya iku sawijining kabupatèn kang dumunung ing pasisir provinsi Jeolla Kidul, Koréa Kidul
Kawit biyèn laladan iki dikenal minangka produsen kramik ijo Goryeo lan hasil laut kaya ta pirang-pirang jinis iwak lan urang
Laladan pasisir kabupatèn Gangjin dikepung dataran pasang surut
Kabupatèn Gangjin dadi sentra produksi kerajinan jinis tembikar utawa Tempayan Chilhyang kang digunake kanggo nyimpen panganan kang difermentasekake
Tempayan Chilhyang minangka nyimpen kimchi, gochujang, doenjang lan ganjang
Sentra produksi tempayan Chilhyang ana ing désa Bonghwang, kacamatan Chilhyang cedhaké Teluk Gangjin
Biyèn, désa iki wis ngekspor tempayane ing pirang-pirang provinsi kaya ta Chungcheong, Hwanghae lan kutha Gangneung ing provinsi Gangwon
Tungku-tungku produksi kramik ijo Goryeo dumunung ing désa Yong-un, Gye-yul, Sadang, Sudong ing kacamatan Taegu
Kabupatèn Gangjin ya iku kawasan produksi kramik ijo kawit jaman Dinasti Goryeo (935-1397)
Ana sakiwa-tengené 400 tungku kramik ijo ing Gangjin
Ing antarané 188 tungku dianggap minangka situs bersejarah kang dijaga déning pamaréntah